
Text rozhodnutia
Súd: Krajský súd Bratislava Spisová značka: 11CoP/16/2014 Identifikačné číslo súdneho spisu: 1412210922 Dátum vydania rozhodnutia: 17. 07. 2014 Meno a priezvisko sudcu, VSÚ: JUDr. Katarína Štrignerová ECLI: ECLI:SK:KSBA:2014:1412210922.2 Uznesenie Krajský súd v Bratislave v právnej veci navrhovateľa: J. E., U. F. XX, Y., proti odporkyni: J. E., U. Ž. X, U., o určenie príspevku pre rozvedeného manžela, na odvolanie navrhovateľa proti uzneseniu Okresného súdu Bratislava IV zo dňa 18.10.2013, č.k. 15P 170/2012-83, jednohlasne (pomerom hlasov 3:0) takto . r o z h o d o l : Uznesenie súdu prvého stupňa zo dňa 18.10.2013, č.k. 15P 170/2012-83 sa p o t v r d z u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Okresný súd Bratislava IV uznesením zo dňa 18.10.2013, č.k. 15P 170/2012-83 podľa § 10 ods. 1 zák. č. 71/1992 Zb. o súdnych poplatkoch v znení neskorších predpisov zastavil konanie o návrhu navrhovateľa na určenie výživného pre rozvedeného manžela z dôvodu, že navrhovateľ nezaplatil v súdom určenej lehote vyrubený súdny poplatok vo výške XXX €. Proti tomuto uzneseniu podal odvolanie navrhovateľ, ktorý súčasne žiadalo oslobodenie od súdnych poplatkov z dôvodu, že je v hmotnej núdzi, poberá dávky vo výške XX €, jeho manželke nebol priznaný rodičovský príspevok. Odvolací súd preskúmal napadnuté uznesenie súdu prvého stupňa podľa § 212 ods. 1 O.s.p., vec prejednal bez nariadenia odvolacieho pojednávania podľa § 214 ods. 2 O.s.p., a dospel k záveru, že odvolanie navrhovateľa nie je dôvodné. V danej veci navrhovateľ podal návrh na určenie príspevku na výživu rozvedeného manžela. Spolu s návrhom mu vznikla povinnosť zaplatiť súdny poplatok za návrh. Tým, že navrhovateľ podaním zo dňa 04.10.2012 požiadal o oslobodenie od súdnych poplatkov, súd prvého stupňa o jeho žiadosti rozhodol uznesením zo dňa 23.11.2012, č.k. 15P 170/2012-68 tak, že mu oslobodenie od súdnych poplatkov nepriznal. Na odvolanie navrhovateľa proti uzneseniu súdu prvého stupňa odvolací súd odvolanie navrhovateľa uznesením z 17.06.2013, č.k. 11CoP 144/2013-78 ako oneskorene podané odmietol. S poukazom na právoplatné rozhodnutie súdu, ktorým navrhovateľovi nebolo priznané oslobodenie od súdnych poplatkov, bolo povinnosťou navrhovateľa vyrubený súdny poplatok zaplatiť. Navrhovateľ opätovne napriek poučeniu súdu prvého stupňa, že v prípade nezaplatenia súdneho poplatku konanie zastaví, svoju povinnosť v určenej lehote nesplnil. Pokiaľ za tejto situácie súd prvého stupňa konanie zastavil, jeho postup bol v súlade s ust. § 10 ods. 1 zák. č. 71/1992 Zb. v znení neskorších predpisov. Dôvody uvedené v odvolaní navrhovateľa nebolo možné zohľadniť, nakoľko tieto ( nezamestnanosť navrhovateľa, dávky v hmotnej núdzi, ďalšia vyživovacia povinnosť ) boli zohľadnené v rozhodnutí súdu prvého stupňa z 23.11.2012, č.k. 15P 170/2012-68, ktorým mu nebolo priznané oslobodenie od súdnych poplatkov. Uznesenie súdu prvého stupňa je vecne správne, preto ho odvolací súd podľa § 219 ods. 1 O.s.p. potvrdil. O trovách odvolacieho konania rozhodol odvolací súd podľa § 224 ods. 1 O.s.p.,v spojení s ust. § 146 ods. 1 písm. c/ O.s.p.. Poučenie: Proti tomuto uzneseniu odvolanie nie je prípustné.

